最近好想食台灣野 黎到將軍澳既老媽拌麵  梗係要食我好耐冇食過嘅粗拌麵  和牛炸醬拌麵 用矜貴嘅和牛製成炸醬 仲有粒粒滷豆腐 拌麵吸滿和牛醬汁 每一啖都食到好香嘅和牛味 麵嘅質感都好滑 有口感  私房花雕雞拌麵 花雕雞肉質結實 好香口 佢地採用咗雞髀黎整 所以咬落都幾香滑 酒味啱啱好唔會太濃  滷牛腱 大大件既牛腱肉 切得好厚 因為炆得好淋 所以一啲都唔硬 非常扺食  韭菜豬肉水餃 餡料非常豐富 包到漲卜卜 咬落啲肉汁多到爆出嚟  老媽黑糖珍珠鮮奶 鮮奶既質地好濃厚 配埋黑糖唔會太甜 正  金羅漢果海底椰 係餐廳比較少有嘅嘢飲 非常潤喉 而且對氣管好好 啱曬有鼻敏感嘅我  店內環境闊落舒適 店員服務態度良好 食物大大件 好扺食 等我下次試下佢個冷泡茶先